钦定古今图书集成/明伦汇编/闺媛典/第246卷 > 王养蒙妻阎氏
## 钦定古今图书集成/明伦汇编/闺媛典/第246卷 > 王养蒙妻阎氏

按《陕西通志》：“阎氏，生员王养蒙妻，庆阳宁州人，应新
女。善事舅姑。年十七，夫亡，遗孤方襁褓。越七年，富家
子某通媒妁求焉。氏逐媒入寝自缢。人觉往救，鼻孔
流血，竟日方甦，自是无敢复言。抚孤元臣，补郡诸生。
侄女福姐，五岁失父母，氏视之无异己出。卒年五十
有三。州郡旌表。”